sagorsarker/bangla-wikipedia huggingface dataset:
ডেনিস বের্গকাম্প

ডেনিস বের্গকাম্প (Dennis Bergkamp) (মে ১০, ১৯৬৯) একজন বিখ্যাত ওলন্দাজ ফুটবল খেলোয়াড়। আধুনিক ফুটবলের সর্বশ্রেষ্ঠ স্ট্রাইকারদের মাঝে তিনি অন্যতম। প্রায় এক দশক তিনি বিলেতের আর্সেনাল ফুটবল দলের সাথে জড়িত ছিলেন।
১৯৯৮ সালে ফ্রান্সে অনুষ্ঠিত বিশ্বকাপের কোয়ার্টার ফাইনালে বের্গ্‌ক্যাম্প আর্জেন্টিনার বিরুদ্ধে একটি চমকপ্রদ গোল করেন যেটি বিশ্বকাপের ইতিহাসের সেরা গোলগুলির মাঝে স্থান পেয়েছে। খেলার শেষ মুহুর্তে এই গোল হল্যান্ডকে স্মরনীয় বিজয় এনে দেয়।
জিয়ানলুইজি বুফন

জিয়ানলুইজি "জিজি" বুফন (, ; জন্ম ২৮ জানুয়ারি ১৯৭৮), ইতালীয় গোলরক্ষক যিনি সেরিয়ে বি ক্লাব পারমা এবং ইতালি জাতীয় দলের সাবেক গোলরক্ষক। ইতালি জাতীয় দলের হয়ে তিনি সর্বাধিক সংখ্যক খেলায় মাঠে নেমেছেন। এছাড়া তাকে সর্বকালের অন্যতম সেরা গোলরক্ষক হিসেবেও মনে করা হয়।
পেলের প্রকাশিত ১০০ জন জীবিত বিখ্যাত ফুটবলারদের তালিকায় বুফনও ছিলেন। তিনি ৮ বার সিরি এ বর্ষসেরা গোলরক্ষকের পুরস্কার জিতেছেন, যা একটি রেকর্ড। ইতালির ২০০৬ বিশ্বকাপ জিতার পর তিনি ইয়াশিন পুরস্কারও জিতেন। এছাড়া তিনি প্রতিযোগিতার সেরা দলেও জায়গা করে নেন। বুফনই একমাত্র গোলরক্ষক যিনি উয়েফা বছরের সেরা ক্লাব ফুটবলার পুরস্কার জিতেছেন। এছাড়া তিনি বর্ষসেরা গোলরক্ষকের পুরস্কারও জিতেন এবং ২০০৩, ২০০৪ ও ২০০৬ সালে উয়েফা বর্ষসেরা দলে জায়গা পান। ২০০৬ সালে তিনি বালোঁ দ'অর পুরস্কারে দ্বিতীয় হন। ২০০৬ ও ২০০৭ সালে তিনি ফিফপ্রো বিশ্ব একাদশে জায়গা পান।
কাফু

মার্কোস ইভাঞ্জেলিস্তা দি মোয়ারেস (জন্ম জুন ৭, ১৯৭০, সাও পাওলো), তথা কাফু একজন ব্রাজিলীয় ফুটবল খেলোয়াড়। তিনি দুইবার ফিফা বিশ্বকাপজয়ী ব্রাজিলীয় দলের সদস্য ছিলেন। ২০০৪ এর মার্চ মাসে পেলে কাফুকে সেরা ১২৫জন জীবিত ফুটবল খেলোয়াড়ের একজন হিসাবে বেছে নিয়েছেন। বর্তমানে কাফু ইতালীয় সিরি এ ক্লাব এসি মিলানের রক্ষণভাগে খেলে থাকেন। [[
[[বিষয়শ্রেণী:ব্রাজিলীয় ফুটবলার]]
[[বিষয়শ্রেণী:ফিফা বিশ্বকাপ বিজয়ী অধিনায়ক]]
[[বিষয়শ্রেণী:১৯৭০-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:এসি মিলানের খেলোয়াড়]]
[[বিষয়শ্রেণী:রিয়াল সারাগোসার খেলোয়াড়]]
[[বিষয়শ্রেণী:ব্রাজিলের আন্তর্জাতিক ফুটবলার]]
[[বিষয়শ্রেণী:লা লিগার খেলোয়াড়]]
[[বিষয়শ্রেণী:আসোচাৎসিওনে স্পোর্তিভা রোমার খেলোয়াড়]]
[[বিষয়শ্রেণী:সেরিয়ে আ-এর খেলোয়াড়]]
[[বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়]]
[[বিষয়শ্রেণী:১৯৯১ কোপা আমেরিকার খেলোয়াড়]]
[[বিষয়শ্রেণী:১৯৯৩ কোপা আমেরিকার খেলোয়াড়]]
[[বিষয়শ্রেণী:১৯৯৭ কোপা আমেরিকার খেলোয়াড়]]
[[বিষয়শ্রেণী:১৯৯৯ কোপা আমেরিকার খেলোয়াড়]]
[[বিষয়শ্রেণী:সাও পাওলোর ফুটবলার]]
[[বিষয়শ্রেণী:ফুটবল ফুলব্যাক]]
[[বিষয়শ্রেণী:ব্রাজিলীয় প্রবাসী ফুটবলার]]
[[বিষয়শ্রেণী:স্পেনে ব্রাজিলীয় প্রবাসী ক্রীড়াবিদ]]
[[বিষয়শ্রেণী:সাও পাওলো ফুটবল ক্লাবের খেলোয়াড়]]
[[বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়]]
[[বিষয়শ্রেণী:স্পেনে প্রবাসী ফুটবলার]]
[[বিষয়শ্রেণী:ইতালিতে প্রবাসী ফুটবলার]]
[[বিষয়শ্রেণী:ফিফা ১০০]]
[[বিষয়শ্রেণী:১৯৯৪ ফিফা বিশ্বকাপের খেলোয়াড়]]
[[বিষয়শ্রেণী:১৯৯৮ ফিফা বিশ্বকাপের খেলোয়াড়]]
[[বিষয়শ্রেণী:২০০২ ফিফা বিশ্বকাপের খেলোয়াড়]]
[[বিষয়শ্রেণী:২০০৬ ফিফা বিশ্বকাপের খেলোয়াড়]]
[[বিষয়শ্রেণী:ফিফা বিশ্বকাপ বিজয়ী খেলোয়াড়]]
[[বিষয়শ্রেণী:ফিফা কনফেডারেশন্স কাপ বিজয়ী খেলোয়াড়]]
[[বিষয়শ্রেণী:কোপা আমেরিকা বিজয়ী খেলোয়াড়]]
[[বিষয়শ্রেণী:ইতালির নাগরিকীকৃত নাগরিক]]
[[বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়]]
[[বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ]]
[[বিষয়শ্রেণী:ব্রাজিলীয় পুরুষ ফুটবলার]]
[[বিষয়শ্রেণী:এস্পোর্তে ক্লাব জুভেনটুডের খেলোয়াড়]]
এরিক কাঁতোয়াঁ

এরিক দানিয়েল পিয়েরে কাঁতোয়াঁ (জন্ম ২৪ মে, ১৯৬৬ মার্সেই) একজন সাবেক ফ্রান্স ফুটবলার যিনি ১৯৮০ ও ১৯৯০ দশকে মাঠ কাঁপিয়েছেন। ম্যানচেস্টার ইউনাইটেডের হয়ে তিনি ক্যারিয়ারের সমাপ্তি ঘটান যেখানে তিনি পাঁচ মৌসুমের চারটিতেই লিগ শিরোপা জেতেন। এর মধ্যে আবার দুইটি দ্বৈত শিরোপা।
এর্নান ক্রেসপো

এর্নান ক্রেসপো (; জন্ম: ৫ জুলাই ১৯৭৫) একজন আর্জেন্টিনার পেশাদার ফুটবল কোচ এবং সাবেক খেলোয়াড়।
একজন দুর্দান্ত স্ট্রাইকার, ক্রেসপো ১৯ বছরের ক্যারিয়ারে ৩০০ টিরও বেশি গোল করেছেন। আন্তর্জাতিক পর্যায়ে, তিনি ৩৫ গোল করেছেন এবং শুধু সের্হিও আগুয়েরো, গাব্রিয়েল বাতিস্তুতা এবং লিওনেল মেসির পরে আর্জেন্টিনার চতুর্থ সর্বোচ্চ গোলদাতা। তিনি তিনটি ফিফা বিশ্বকাপে খেলেছেন: ১৯৯৮, ২০০২, ২০০৬। ক্লাব পর্যায়ে ক্রেসপো ছিলেন বিশ্বের সবচেয়ে দামি খেলোয়াড়, যখন ২০০০ সালে পারমা থেকে লাজিও তাকে €৫৬ মিলিয়ন (£৩৫.৫ মিলিয়ন) দিয়ে কিনেছিল। ২০০০-০১ সেরি এ তে তিনি লাজিওর হয়ে ২৬ গোল করে সর্বোচ্চ গোলদাতা ছিলেন।
অলিভার কান

অলিভার রলফ কান (জন্ম ১৫ জুন ১৯৬৯) একজন জার্মান গোলরক্ষক। কার্লস রুহে'র এসসি দলের পক্ষে তিনি পেশাদার খেলা শুরু করেন। ১৯৯৪ সালে তিনি বর্তমান ক্লাব বায়ার্ন মিউনিখে যোগ দেন। সাম্প্রতিককালের জার্মান খেলোয়াড়দের মধ্যে তিনিই সফলতম। দলের সাথে তিনি সাতটি জার্মান চ্যাম্পিয়নশিপ, পাঁচটি জার্মান কাপ, উয়েফা কাপ (১৯৯৬)। উয়েফা চ্যাম্পিয়নস লিগ ও ইন্টারকন্টিনেন্টাল কাল (দুটিই ২০০১ সালে) জিতেছেন। তার ব্যক্তিগত নৈপুণ্যের কারণে তিনি পরপর চারবার উয়েফা শ্রেষ্ঠ ইউরোপীয় গোলরক্ষক পুরস্কার এবং দুটি বর্ষসেরা জার্মান ফুটবলার পুরস্কার পেয়েছেন। ১৯৯৪ সাল থেকে ২০০৬ সাল পর্যন্ত তিনি জার্মানির পক্ষে খেলেছেন। ২০০২ সালের বিশ্বকাপে তিনি জার্মানির মূল গোলরক্ষক হিসেবে খেলেছেন এবং ব্যক্তিগত নৈপুণ্য দেখিয়ে গোল্ডেন বল পুরস্কারে ভূষিত হয়েছেন। কানকে প্রায়ই "কিং কান" এবং দ্য টাইটান নামে ডাকা হয়।
কান জার্মানির কার্লস্রুহে তে জন্মগ্রহণ করেন। মাধ্যমিক শিক্ষা সম্পন্ন করেন হেলমহোলট্‌জ জিমন্যাসিয়াম কার্লস্রুহে তে তারপর হেগেন বিশ্ববিদ্যালয়ে ভর্তি হন অর্থনীতি বিষয়ে পড়াশোনার জন্যে, কিন্তু পড়াশোনা শেষ করতে পারেননি। তার স্ত্রীর নাম ছিল সিমোনে,তাদের দুই সন্তান রয়েছে।২০০৯ সালে কান সিমোনের সাথে বিবাহ বিচ্ছেদের ঘোষণা দেন। কানের বাবা রোল্‌ফ কান সাবেক পেশাদার ফুটবল খেলোয়াড় ছিলেন।
কেভিন কিগান

জোসেফ কেভিন কিগান ওবিই (; জন্ম: ১৪ ফেব্রুয়ারি ১৯৫১; কেভিন কিগান নামে সুপরিচিত) হলেন একজন প্রাক্তন ইংরেজ পেশাদার ফুটবল খেলোয়াড় এবং ম্যানেজার। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব লিভারপুল এবং ইংল্যান্ড জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় খেলোয়াড় হিসেবে খেলেছেন।
ইংরেজ ফুটবল ক্লাব ইনফিল্ড হাউজ ওয়াইসির যুব পর্যায়ের হয়ে খেলার মাধ্যমে কিগান ফুটবল জগতে প্রবেশ করেন; অতঃপর স্কানথোর্প ইউনাইটেডের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৬৮–৬৯ মৌসুমে, স্কানথোর্প ইউনাইটেডের জ্যেষ্ঠ পর্যায়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। স্কানথোর্প ইউনাইটেডে তিনি ৩ মৌসুম অতিবাহিত করেছেন; যেখানে তিনি ১২৪ ম্যাচে ১৮টি গোল করেছেন। অতঃপর ১৯৭১–৭২ মৌসুমে, ৪০ হাজার ইউরোর বিনিময়ে লিভারপুলে যোগদান করেন, যেখানে তিনি তার খেলোয়াড়ি জীবনের অধিকাংশ সময় অতিবাহিত করেছেন। লিভারপুলের হয়ে সকল প্রতিযোগিতায় তিনি ৩২৩ ম্যাচে ১০০টি গোল করেছেন। পরবর্তীতে তিনি হামবুর্গার এসভি, সাউদাম্পটন এবং নিউক্যাসেল ইউনাইটেডের হয়ে খেলেছেন। সর্বশেষ ১৯৮৪–৮৫ মৌসুমে, তিনি নিউক্যাসেল ইউনাইটেড হতে ব্ল্যাকটাউন সিটিতে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।
১৯৭২ সালে, কিগান ইংল্যান্ডের হয়ে আন্তর্জাতিক পর্যায়ে অভিষেক করেছিলেন, যেখানে তিনি ৬৩ ম্যাচে ২১টি গোল করেছেন। তিনি ১৯৮২ ফিফা বিশ্বকাপে ইংল্যান্ডের প্রতিনিধিত্ব করেছেন।
ব্যক্তিগতভাবে, কিগান বেশ কিছু পুরস্কার জয়লাভ করেছেন, যার মধ্যে ১৯৭৮ ও ১৯৭৯ বালোঁ দর জয় অন্যতম; এছাড়াও তিনি ফিফা ১০০-এ স্থান পেয়েছেন। দলগতভাবে, ঘরোয়া ফুটবলে, কিগান খেলোয়াড় হিসেবে সর্বমোট ১০টি শিরোপা জয়লাভ করেছেন, যার মধ্যে ৯টি লিভারপুলের হয়ে এবং ১টি হামবুর্গার এসভির হয়ে জয়লাভ করেছেন।
উৎস:
উৎস:
হাভিয়ের সাভিয়োলা

জাভিয়ের পেড্রো সেভিওলা ফার্নান্দেজ (১১ ডিসেম্বর ১৯৮১ সালে জন্মগ্রহণ) একজন ফরওয়ার্ড হিসেবে ক্লাব অ্যাটলেটিকো রিভার প্লেটের হয়ে খেলছেন এই আর্জেন্টিনীয় পেশাদার ফুটবলার।
ড্রিবলিং এবং ক্ষেত্রের উপর প্রায় কোনো আক্রমণ অবস্থান থেকে স্কোর করার ক্ষমতা, তার গতির জন্য পরিচিত, তিনি বার্সেলোনা এবং রিয়াল মাদ্রিদ উভয় প্রতিনিধিত্ব করেন এবং ২০০৪ সালে ১২৫ জীবিত ফুটবলার নিয়ে পেলের এর ফিফা ১০০ তালিকায় সর্বকনিষ্ঠ খেলোয়াড় হিসেবে ঘোষণা করা হয়। তার পূর্বপুরুষগণ দরুন তিনি ২০০৪ সাল থেকে স্প্যানিশ জাতীয়তা ঝুলিতে, এবং তিনি লা লিগায় ১৯৬ গেম এবং আট ঋতুর কোর্সের উপর ৭০ গোল হাজার সমগ্র জড়; তিনি শুরু এবং রিভার প্লেটের হয়ে তার ক্যারিয়ার শেষ করে। সাত বছর ধরে একজন আর্জেন্টাইন আন্তর্জাতিক,সেভিওলা ২০০৬ বিশ্বকাপ ও তার দল ফাইনালে উঠে যেখানে ২০০৪ কোপা আমেরিকা, তার দেশের প্রতিনিধিত্ব করেন। তিনি ২০০৪ অলিম্পিকে স্বর্ণ পদক জিতেছেন।
এই নাম স্প্যানিশ নামকরণের কাস্টমস ব্যবহার: প্রথম বা পৈত্রিক পরিবারের নাম হয় সেভিওলা এবং দ্বিতীয় বা মাতৃক পরিবার নামের ফার্নান্দেজ হয়।
লুইস অলিভেইরা

লুইস এয়ারটন বাররোসো "লুলু" অলিভেইরা (জন্ম ২৪ মার্চ ১৯৬৯) প্রাক্তন ব্রাজিলীয়-বেলজিয় ফুটবল খেলোয়াড়। তিনি বর্তমানে এচ্চেলেঞ্জা সার্ডিনিয়া আঞ্চলিক অপেশাদার লিগে মুরাভেরা দলের কোচ। তিনি তার খেলোয়াড়ি জীবনের অধিকাংশ সময় ইতালিতে কাটিয়েছেন।
ওলে গানার সলশেয়ার

উলে গুনার সুলশার (Ole Gunnar Solskjær; জন্ম: ফেব্রুয়ারি ২৬, ১৯৭৩) একজন প্রাক্তন নরওয়েজীয় ফুটবলার যিনি বর্তমানে ইংল্যান্ডের ম্যানচেস্টার ইউনাইটেড ফুটবল ক্লাব এর ব্যবস্থাপক। পেশাদার ফুটবলার হিসেবে ইংল্যান্ডে আসার আগে সুলশার নরওয়ে সেনাবাহিনীতে এক বছর কাজ করেন। তিনি অনিয়মিত ভাবে তৃতীয় বিভাগের দল "ক্লাউজেনেনগেন এফ কে" এ খেলতেন, পরে তিনি নরওয়ে প্রিমিয়ার লিগের দল "মোল্ডে এফ কে" দলে সরে আসেন ১৯৯৪ সালে। জুলাই ২৯, ১৯৯৬ সালে তিনি যোগ দেন ইউনাইটেডে, তখন তার ফি ছিল £১.৫ মিলিয়ন। ২০ নম্বর জার্সি গায়ে দিয়ে খেলা সুলশার ম্যানচেস্টার ইউনাইটেডেই তার ফুটবল জীবনের ইতি টেনেছেন। ম্যানচেস্টার ইউনাইটেডে তিনি ৩৬৬ খেলায় ১২৬ গোল করেছেন। ১৯৯৯ সালের ত্রয়ী জেতা দলের অন্যতম সদস্য ছিলেন তিনি।
খেলার শেষের দিকে গোল করার প্রবণতার কারণে সলশেয়ার বিখ্যাত ছিলেন। প্রায়শই হারের মুখ থেকে তিনি ম্যানচেস্টার ইউনাইটেডকে ড্র এমনকি বিজয় এনে দিয়েছেন। এর সবচেয়ে বড় উদাহরণ হচ্ছে ১৯৯৯ সালের উয়েফা চ্যাম্পিয়নস লিগের ফাইনাল খেলায় বার্সেলোনার ক্যাম্প ন্যু তে বায়ার্ন মিউনিখের বিপক্ষে অতিরিক্ত সময়ে তার দেয়া বিজয়সূচক গোল।
২০০৭ সালের ২৭ আগস্ট গুরুতর হাঁটুর আঘাতের ফলে সুলশার তার ফুটবল ক্যারিয়ারের ইতি টানতে বাধ্য হন। তবে তিনি ওল্ড ট্রাফোর্ডেই তার কোচিং ক্যারিয়ার শুরু করবেন।
সোলস্কজারের মোর ওগ রমসডালের ক্রিস্টিয়ানসুন্ডে জন্মগ্রহণ করেন। তার বাবা গ্রেকো-রোমান কুস্তিতে ওইভিন্ড একজন গ্রিকো-রোমান কুস্তির চ্যাম্পিয়ন ছিলেন এবং মা ব্রিটা সোলস্কেয়ার সাত বছর বয়সে ৩য় বিভাগের দল তিনি স্থানীয় ফুটবল ক্লাব ক্লাউসেনেনজেনে যোগ দেন।সোলসকজার ছোটবেলায় লিভারপুলের সমর্থক ছিলেন। আট থেকে দশ বছর বয়সের মধ্যে, তিনি তার বাবার পদাঙ্ক অনুসরণ করেন এবং গ্রিকো-রোমান কুস্তিগীর হিসেবে প্রশিক্ষণ নেন, কিন্তু অতিরিক্ত ছুটোছুটির কারণে তা ছেড়ে দেন। ১৯৯২ থেকে ১৯৯৩ সালের মধ্যে, সোলস্কজার নরওয়েজিয়ান সেনাবাহিনীতে এক বছরের বাধ্যতামূলক জাতীয় পরিষেবা সম্পন্ন করেন।
ক্লসেনেনজেন
ম্যানচেস্টার ইউনাইটেড
স্বতন্ত্র
ম্যানচেস্টার ইউনাইটেড রিজার্ভ
মোলদে
ম্যানচেস্টার ইউনাইটেড
ব্যক্তিগত
অর্ডার
মিরোস্লাভ ক্লোসা

মিরোস্লাভ ক্লোসা (; জন্ম: ৯ জুন ১৯৭৮) একজন জার্মান ফুটবলার। ২০০২ থেকে ২০১৪ পর্যন্ত অনুষ্ঠিত ৪টি বিশ্বকাপে অংশ নিয়েছেন জার্মানির জাতীয় দলের হয়ে। ফলাফলের দিকে তাকালে দেখা যাবে যে ২০১৪তে (২ গোল) চ্যাম্পিয়ন, ২০০২তে (৫ গোল) রানার্সআপ, এবং ২০০৬ (৫ গোল) এবং ২০১০তে (৪ গোল) তৃতীয়স্থান অর্জন করেছে জার্মানি। ২০১৪ বিশ্বকাপে সর্বোচ্চ গোলদাতা ব্রাজিলের “Ronaldo” কে হার মানিয়ে ১৬ গোল করে নিজেকে নিয়ে যায় প্রথম স্থানে। এছাড়াও “Klose” জার্মানির সর্বকালের সর্বোচ্চ গোলদাতা। রেকর্ডে আছে “Klose” যে ম্যাচে গোল করেছে জার্মানি সে ম্যাচ কখনো হারেনি। ২০১৪ বিশ্বকাপে জার্মানির জয়ের পর অবসর নেন তিনি।
ফেরেন্তস পুশকাস

ফেরেন্তস পুশকাস (, ; জন্ম ফেরেঙ্ক পারজেল্ড; ২ এপ্রিল ১৯২৭ – ১৭ নভেম্বর ২০০৬) একজন হাঙ্গেরীয় ফুটবল খেলোয়াড়। আন্তর্জাতিক ৮৪ ম্যাচে ৮৩ গোল তার অসাধারণ গোল করার ক্ষমতার পরিচয় দেয়। হাঙ্গেরীয় লিগে ৪ বার সর্বোচ্চ গোল করেন এই বাঁ পায়ের ফুটবলার। ১৯৪৮ সালে সকল ইউরোপীয় লিগের মধ্যে সর্বোচ্চ গোল করেন। তিনি রিয়েল মাদ্রিদ ক্লাব দলের হয়ে টানা ৫ বার স্পেনীয় শিরোপা জেতেন।
২০০৬ সালের নভেম্বর ১৭ তিনি মৃত্যুবরণ করেন।
মাইকেল ওয়েন

মাইকেল জেমস ওয়েন (জন্ম: ১৪ ডিসেম্বর, ১৯৭৯) সাবেক ইংলিশ ফুটবল খেলোয়াড় যিনি লিভারপুল, রিয়াল মাদ্রিদ, নিউক্যাসেল, ম্যানচেস্টার ও স্টোক সিটির হয়ে খেলেছেন এবং ইংল্যান্ড জাতীয় দলের হয়ে খেলেছেন।
রাউল গোনসালেস

রাউল গোনসালেস ব্লাঙ্কো (স্পেনীয়: Raúl González Blanco "রাউল্‌ গোন্‌থ়ালেথ়্‌ ব্লাঙ্কো" বা "রাউল্‌ গোন্‌সালেস্‌ ব্লাঙ্কো", জন্ম জুন ২৭, ১৯৭৭), শুধু রাউল বলেও পরিচিত, একজন স্পানিশ ফুটবল খেলোয়াড়। তিনি রিয়াল মাদ্রিদ দলে ১৯৯৪ সাল থেকে ২০১০ পর্যন্ত খেলেছেন এবং তিনি দলের অধিনায়কের দায়িত্বও পালন করেছেন। তিনি বর্তমানে কাতারের আল শাদ ক্লাবে খেলেন। তিনি স্পেনের জাতীয় ফুটবল দলের হয়ে ১০০ এরও বেশি ম্যাচ এবং ৪৭টি গোল দিয়ে তিনি সর্বকালের ২য় সর্বোচ্চ গোলদাতা। তিনি ১৯৯৮ ফিফা বিশ্বকাপ, ইউরো ২০০০, ২০০২ ফিফা বিশ্বকাপ, ইউরো ২০০৪ এবং ২০০৬ ফিফা বিশ্বকাপে স্পেনের প্রতিনিধিত্ব করেন। তিনি তার কৌশল, গোল করার অসামান্য দক্ষতা, নেতৃত্বগুণের জন্য। তিনি এখন (২০১২) পর্যন্ত কোনো লাল কার্ড দেখেননি।
রিয়াল মাদ্রিদের খেলোয়াড় হিসেবে রাউল গঞ্জালেস্ আর সকলকে ছাড়িয়ে গেছেন। রিয়াল মাদ্রিদের হয়ে তিনি সর্বোচ্চ ৭৪১ টি ম্যাচ খেলেন এবং সর্বোচ্চ ৩২৩ টি গোল করেন। তাইতো রিয়াল ভক্তরা রিয়াল মাদ্রিদকে 'রাউল মাদ্রিদ' হিসেবে ডাকতো। ২৫ জুলাই,২০১০ রিয়ালের এই মহাতারকা রিয়াল মাদ্রিদ ত্যাগ করেন। তারপর তিনি চলে যান জার্মানির ক্লাব "শালকে 04"। তিনি বর্তমানে নিউইয়র্ক কসমসের হয়ে খেলছেন।
রুড ভান নিস্টেলরুই

রুতগেরুস ইয়োহানেস মার্তিনিউস "রুড" ফন নিস্টেলরয় (, ; জন্ম ১ জুলাই ১৯৭৬) একজন প্রাক্তন ওলন্দাজ ফুটবলার। ৫৬টি গোল নিয়ে তিনি চ্যাম্পিয়নস লিগের ইতিহাসে চতুর্থ সর্বোচ্চ গোলদাতা। তিনি চ্যাম্পিয়নস লিগের তিনবারের শীর্ষ গোলদাতা। এছাড়া তিনি ইউরোপের তিনটি আলাদা ঘরোয়া লিগেও শীর্ষ গোলদাতার খেতাবও অর্জন করেছেন।
নিস্টেলরয় তার কর্মজীবন শুরু করেন ডেন বশের হয়ে। এরপর তিনি যোগ দেন হিরেনভেনে। ১৯৯৮ সালে তিনি যোগ দেন পিএসভি আইন্দোভেনে। সেখানে তিনি দুইটি ডাচ লিগ শিরোপা জিতেন। পিএসভিতে তার নৈপূন্য ইংরেজ ক্লাব ম্যানচেস্টার ইউনাইটেডের নজরে আসে। ২০০০ সালের গ্রীষ্মে ক্লাবটি তার সাথে চুক্তি করে। কিন্তু ইনজুরির কারণে এক বছর পর তত্‍কালীন ব্রিটিশ রেকর্ড ফি ১৯ মিলিয়ন ইউরোর বিনিময়ে তিনি ম্যানচেস্টার ইউনাইটেডে যোগ দেন। ইউনাইটেডের হয়ে তিনি প্রিমিয়ার লিগ, এফএ কাপ, ফুটবল লিগ কাপ, এফএ কমিউনিটি শিল্ড এবং দুইবার স্যার ম্যাট বাস্‌বি বর্ষসেরা খেলোয়াড়ের পুরস্কারও জিতেন। নিস্টেলরয় ইউনাইটেডের হয়ে ২১৯ খেলায় ১৫০ গোল করেন। ২০০৬ সালে নিস্টেলরয় রিয়াল মাদ্রিদে যোগ দেন। রিয়ালে তিনি দুইটি লা লিগা এবং একটি স্পেনীয় সুপার কাপ শিরোপা জিতেন। ২০১০ সালের জানুয়ারিতে তিনি হামবার্গার এসভিতে যোগ দেন। ২০১১ সালের গ্রীষ্মে তিনি স্পেনে ফিরে আসেন এবং মালাগায় যোগ দেন। ২০১২ সালের ১৪ মে, তিনি ফুটবল থেকে অবসরের ঘোষণা দেন।
শুরুতে ভ্যান নিস্তেলরয় একজন সেন্ট্রাল ডিফেন্ডার হিসেবে খেলতে শুরু করেছিলেন। এরপর তিনি ডাচ দ্বিতীয় বিভাগের দল "এফসি ডেন বস" এ যোগ দেন সেন্ট্রাল মিডফিল্ডার হিসেবে। ১৯৯৭ সালে তিনি ১৩ খেলায় ১২ গোল করেন। একই বছরে তিনি আবার অবস্থান বদলে "এসসি হেরেনভেন" দলে সেন্ট্রাল ফরোয়ার্ড হিসেবে যোগ দেন। এখানে ৩১ খেলায় তিনি ১৩ গোল করেন। ১৯৯৮ সালে তার ২২তম জন্মদিনে তিনি পিএসভির পক্ষে চুক্তিতে স্বাক্ষর করেন ৬.৩ মিলিয়ন ইউরোর বিনিময়ে। সেটি তখন ছিল রেকর্ড ট্রান্সফার ফি যেকোন ডাচ ক্লাবের জন্য।
পিএসভিতে প্রথম মৌসুমে তিনি ৩৪ খেলায় ৩১ গোল করেন যা ছিল সেই লিগের সর্বোচ্চ এবং ইউরোপে দ্বিতীয় সর্বোচ্চ। ১৯৯৮ সালে চ্যাম্পিয়নস লিগের একটি খেলায় হেলসিঙ্কি দলের বিপক্ষে ৩টি গোল করে তিনি ইউরোপে পরিচিতি পান। এতে তার দল ৩-১ গোলে জেতে। ভ্যান নিস্তেলরয়কে নেয়ার জন্য অনেক ক্লাব মুখিয়ে ছিল। পরের মৌশুমে তিনি লিগে আবার ২৯ গোল করেন এবং নেদারল্যান্ডে আবারও শীর্ষ গোলদাতা হন। তার প্রথম আন্তর্জাতিক গোল আসে ১৯৯৯ সালে যখন মরক্কোর বিপক্ষে ২-১ গোলের হারে তিনি একমাত্র গোল করেন।
রোবের্তো কার্লোস

রোবের্তো কার্লোস, পুরো নাম রোবের্তো কার্লোস দা সিলভা (জন্ম এপ্রিল ১০, ১৯৭৩, সাও পাওলো), একজন ব্রাজিলীয় ফুটবলার। বর্তমানে রিয়াল মাদ্রিদের হয়ে খেলেন। তিনি একজন পটু উইংব্যাক হিসেবে পরিচিত।
তিনি প্রথমে উইং পজিশনে খেলতেন। তিনি রিয়াল মাদ্রিদে ১৯৯৬ সালে যোগ দেন।
ওয়েবসাইট
অন্যান্য
রায়ান গিগস

রায়ান জোসেফ গিগস (রায়ান জোসেফ উইলসন নামে জন্ম: ২৯শে নভেম্বর ১৯৭৩ কার্ডিফে) একজন ওয়েলশ ফুটবলার, বর্তমানে ম্যানচেস্টার ইউনাইটেড দলে ইংরেজ প্রিমিয়ারশিপে খেলে থাকেন। তিনি একটি দলেই তার সারা ক্রীড়াজীবন কাটিয়েছেন। রেড-ডেভিলের হয়ে তিনি প্রায় ৭০০টি খেলাতে অংশ নিয়েছেন। তিনি ছাড়া আর কোন খেলোয়াড় তার জীবনে এত প্রিমিয়ারশিপ মেডাল পাননি।
গিগসের পিতা ড্যানি উইলসন ছিলেন একজন রাগবি খেলোয়াড় ও মা লাইন গিগস। কার্ডিফে জন্ম নিলেও তিনি বেড়ে ওঠেন পেন্ডলেবারিতে। তার পিতা ছিলেন মিশ্র রক্তের এবং তিনিও তার জন্য গর্বিত। তার ছোট ভাই রড্রি গিগস একজন উইঙ্গার এবং এফসি ইউনাইটেড অব ম্যানচেস্টার এ খেলেন যে দলটি ম্যালকম গ্লেজারের ইউনাইটেড অধিগ্রহণের পর অসন্তুষ্ট ইউনাইটেড সমর্থকের প্রতিষ্ঠা করেছেন।
গিগস বর্তমানে ম্যানচেস্টারে দীর্ঘতম সময় ধরে খেলা ফুটবলার, যিনি ১৯৯০-৯১ সালে দলের হয়ে প্রথম মাঠে নেমেছিলেন এবং ১৯৯১-৯২ মরশুমে দলের নিয়মিত একাদশে ছিলেন। তিনি দলের হয়ে দ্বিতীয় সর্বোচ্চ প্রতিযোগিতামূলক খেলায় অংশ নিয়েছেন (প্রথম স্থানে আছেন ববি চার্লটন), এবং সর্বোচ্চ ২৩টি দলগত ট্রফির অধিকারী। ১৯৯২ সাল থেকে তিনি দশটি প্রিমিয়ার লিগ শিরোপা, চারটি এফএ কাপ শিরোপা, দুটি লিগ কাপ শিরোপা এবং দুটি উয়েফা চ্যাম্পিয়নস লিগ শিরোপা জিতেছেন। এছাড়া দুটি এফএ কাপ রানার্স-আপ ও দুটি লিগ কাপ রানার্স-আপ ট্রফিও পেয়েছেন। চারটি প্রিমিয়ারশিপে তিনি দলের সাথে রানার্স-আপ হয়েছেন।
গিগস ইংল্যান্ডের বিদ্যালয় শিক্ষার্থীদের হয়ে জাতীয় পর্যায়ে খেলেছেন, যেখানে জাতীয়তাকে প্রাধান্য দেয়া হয় না। তবে তিনি আন্তর্জাতিক পর্যায়ে ওয়েলস জাতীয় দলের হয়ে খেলেন। আন্তর্জাতিক খেলায় ওয়েলসের সর্বকনিষ্ঠ খেলোয়াড় হিসেবে গিগসের অভিষেক হয় ১৯৯১ সালে যখন তার বয়স ছিল মাত্র ১৭। ২০০৪ সালে তিনি ওয়েলসের দলনেতা নির্বাচিত হন।
তিনি ১৯৯২ ও ১৯৯৩ সালে দুবার পিএফএ বর্ষসেরা তরুণ খেলোয়াড় নির্বাচিত হয়েছেন। পরপর দুবছর এই পুরস্কার পাওয়া প্রথম খেলোয়াড় তিনি। পরবর্তীকালে রবি ফাউলার ও ওয়েন রুনি পরপর দুবছর এই পুরস্কার জিতেছেন। গিগস প্রিমিয়ারশিপে নিয়মিত স্ট্রাইকার হিসেবে না খেলা খেলোয়াড়দের মধ্যে সর্বাধিক গোলদানের রেকর্ডের অধিকারী। ম্যানচেস্টার ইউনাইটেডের পক্ষে তিনি দ্রুততম সময়ে (১৫ সেকেন্ড) গোল দেয়ার রেকর্ডের মালিক, যেটি দিয়েছিলেন সাউদাম্পটনের বিরুদ্ধে ১৯৯৫ সালের নভেম্বর মাসে। তিনি গ্যারি স্পিডের সাথে যুগ্মভাবে সবগুলো প্রিমিয়ারশিপে গোলদানের রেকর্ড গড়েছেন। এছাড়া তিনি পরপর ১২টি মৌসুমে উয়েফা চ্যাম্পিয়নস লিগে গোলদানকারী প্রথম খেলোয়াড়।
সমর্থকদের রায়ে গিগস ম্যানচেস্টারের শ্রেষ্ঠ গোল করেছেন। এই গোলটি করেছেন ১৯৯৯ সালের এফএ কাপ সেমিফাইনালে আর্সেনালের বিরুদ্ধে, যেখানে তিনি চারজন রক্ষনভাগের খেলোয়াড়কে কাটিয়ে গোল করেন। ইউনাইটেড ও জাতীয় দলে গিগস ১১ নং জার্সি পড়েন। তিনি সমর্থকদের কাছে ওয়েলস জাদুকর নামে সুপরিচিত।
দলনায়ক গ্যারি নেভিলের পর গিগস বর্তমানে রেড ডেভিলদের সহ অধিনায়ক।
ম্যানচেস্টার ইউনাইটেড ক্যারিয়ার:
সদস্য হিসেবে
অন্যান্য
ডোয়াইট ইয়র্ক

ডোয়াইট এভারলেলে ইয়র্ক (জন্ম, নভেম্বর ৩, ১৯৭১) একজন প্রাক্তন পেশাদার ফুটবলার যিনি অ্যাস্টন ভিলা, ম্যানচেস্টার ইউনাইটেড, ব্ল্যাকবার্ন, বার্মিংহাম, সিডনি এবং সুন্দরল্যান্ডের জন্য খেলেছিলেন। তিনি ত্রিনিদাদ ও টোবাগো প্রতিনিধি ছিলেন।
পেশা
১৯৮৯ সালে তিনি অ্যাস্টন ভিলায় তার পেশা শুরু করেন। তিনি ২৪ শে মার্চ, ১৯৯০ এ ক্রিস্টাল প্যালেসের বিরুদ্ধে দাঁড়িয়েছিলেন। ১৯৯৮ সাল পর্যন্ত তিনি ম্যানচেস্টার ইউনাইটেডে বার্মিংহামে অবস্থান করেন। প্রথম মৌসুমে তিনি ওল্ড ট্রাফোর্ড ক্লাবের অন্যতম প্রধান খেলোয়াড় ছিলেন। তিনি মৌসুমে ১৮ টি গোল করেছেন। ম্যানচেস্টারের সাথে তিনি তিনবার প্রিমিয়ার লিগ এবং একবার এফএ কাপ, চ্যাম্পিয়ন্স লিগ এবং ইন্টারকন্টিনেন্টাল কাপ জিতেন।
অ্যান্ডি কোল

অ্যান্ড্রিউ আলেকজান্ডার "অ্যান্ডি"কোল (জন্ম: অক্টোবর ১৫, ১৯৭১ নটিংহ্যাম) একজন ইংরেজ ফুটবল খেলোয়াড়, যিনি এই খেলার ইতিহাসে সর্বোচ্চ গোলদাতার শীর্ষ তালিকায় অন্তর্ভুক্ত রয়েছেন। বর্তমানে তিনি সান্ডারল্যান্ড দলের পক্ষে খেলেন। তিনি অ্যান্ডি কোল নামেই সমধিক পরিচিত। ১৯৯০ সাল থেকেই এই নামে পরিচিত হলেও ২০০ সাল থেকে তিনি অ্যান্ড্রু কোল হিসেবে পরিচিত হবার ইচ্ছা প্রকাশ করেন।
পল স্কোল্‌স

পল স্কোল্‌স (জন্ম নভেম্বর ১৬, ১৯৭৪) একজন ইংরেজ ফুটবলার, যিনি তার পুরো ক্যারিয়ার ম্যানচেস্টার ইউনাইটেড দলের হয়ে খেলেছেন। তিনি তার সময়ে মধ্যমাঠের একজন সেরা খেলোয়াড় হিসেবে পরিচিত।
হাভিয়ের জানেত্তি

হাভিয়ের আদেলমার জানেত্তি (জন্ম ১০ আগস্ট, ১৯৭৩) একজন আরজেন্তিনীয় ফুটবলার। তিনি সিরি এ লিগে ইন্টার মিলান ক্লাবে খেলেন। ১৯৯৫ সাল থেকেই তিনি এই দলে খেলছেন এবং ১৯৯৯ সাল থেকে তিনি এই দলের অধিনায়ক হিসেবে আছেন। তিনি বিভিন্ন অবস্থানে খেলতে পারেন। তিনি ডান ও বাম উইং, ফুলব্যাক ছাড়াও রক্ষণাত্নক মিডফিল্ডার বা কেন্দ্রীয় মিডফিল্ডার হিসেবে খেলতে পারেন। আন্তর্জাতিক পর্যায়ে আর্জেন্টিনার হয়ে সর্বোচ্চ ম্যাচ খেলা ফুটবলার তিনি। আর্জেন্টিনার পক্ষে তিনি ১৯৯৮ ও ২০০২ বিশ্বকাপ খেলেছেন।
হাভিয়ের জানেত্তি য়েনোস আইরেসের জন্মগ্রহণ করেন। তার পিতা রডলফো ছিলেন একটি ইটভাটার কর্মী এবং মা ভিওলেটা বোনজোলা ক্লিনার ছিলেন। তিনি মাঠের পরিচর্যার পর অবসর সময়ে ফুটবল খেলতে শুরু করেন। যখন তিনি তরুণ ছিলেন, তিনি স্থানীয় ক্লাব ইন্ডিপেনডিয়েন্টের যুব একাডেমীতে যোগ দেয়ার জন্য অনেক চেষ্টা করেছিলেন, কিন্তু শেষ পর্যন্ত প্রত্যাখ্যাত হন এবং তাকে বলা হয় যে খেলার জন্য তার দৈহিক গঠন ঠিক নয়। পরিবর্তে, তিনি স্কুলে মনোনিবেশ করেন এবং রাজমিস্ত্রির কাজে তার পিতার সহকারী হিসেবে কাজ করেন এবং সে সাথে দুধ বিতরণ এবং এক আত্মীয়ের মুদি দোকানে সাহায্য করার মতো অদ্ভুত কাজও তিনি করেন।
জিকো

জিকো (পুরো নাম আর্থার অ্যান্টুনেস কোইমব্রা) (জন্ম: ৩ মার্চ ১৯৫৩) একজন ব্রাজিলীয় ফুটবল খেলোয়াড়। তাকে "সাদা পেলে" এবং সর্বকালের সেরা ফুটবলার হিসেবে বিবেচনা করা হয়। তিনি ব্রাজিল জাতীয় দলের হয়ে আন্তর্জাতিক ফুটবলে ৭১টি ম্যাচ খেলেছেন এবং ৪৮টি গোল করেছেন।
ফ্রাংক রাইকার্ড

ফ্রাংকলিন এডমুন্ডো রাইকার্ড (, ; জন্ম: ৩০ সেপ্টেম্বর ১৯৬২; ফ্রাংক রাইকার্ড নামে সুপরিচিত) হলেন একজন ওলন্দাজ পেশাদার ফুটবল খেলোয়াড় এবং ম্যানেজার। তিনি ফুটবল ইতিহাসের অন্যতম সেরা রক্ষণাত্মক মধ্যমাঠের খেলোয়াড় এবং তার প্রজন্মের অন্যতম সেরা খেলোয়াড় হিসেবে পরিচিত। তিনি তার খেলোয়াড়ি জীবনের অধিকাংশ সময় আয়াক্সের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেছেন।
১৯৮০–১৯৮১ মৌসুমে, ওলন্দাজ ক্লাব আয়াক্সের হয়ে খেলার মাধ্যমে রাইকার্ড তার জ্যেষ্ঠ পর্যায়ের খেলোয়াড়ী জীবন শুরু করেন। আয়াক্সের হয়ে তিনি ৭ মৌসুম খেলেছেন, যেখানে তিনি ২০৫ ম্যাচে ৪৭টি গোল করেছেন। ১৯৮৭–৮৮ মৌসুমে, তিনি ২.২৭ মিলিয়ন ইউরোর বিনিময়ে পর্তুগিজ ক্লাব স্পোর্টিং সিপিতে যোগদান করেন, কিন্তু উক্ত দলের হয়ে একটিও ম্যাচ না খেলে তিনি ধারে স্পেনীয় ক্লাব রিয়াল সারাগোসায় যোগদান করেন। পরবর্তীতে তিনি ইতালীয় ক্লাব এসি মিলানের হয়েও খেলেছেন। সর্বশেষ ১৯৯৩–৯৪ মৌসুমে, তিনি এসি মিলান হতে তার খেলোয়াড়ি জীবনের প্রথম ক্লাব আয়াক্সে যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন।
১৯৮১ সালে, রাইকার্ড নেদারল্যান্ডসের হয়ে আন্তর্জাতিক পর্যায়ে অভিষেক করেছেন, যেখানে তিনি ৭৩ ম্যাচে ১০টি গোল করেছেন। তিনি খেলোয়াড় হিসেবে নেদারল্যান্ডসের হয়ে ২টি ফিফা বিশ্বকাপ (১৯৯০ এবং ১৯৯৪) এবং ২টি উয়েফা ইউরোপীয় চ্যাম্পিয়নশিপে (১৯৮৮ এবং ১৯৯২) অংশগ্রহণ করেছেন।
খেলোয়াড়ি জীবনের ইতি টানার পর ১৯৯৮ সালে, রাইকার্ড নেদারল্যান্ডস জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। তিনি উয়েফা ইউরো ২০০০-এ নেদারল্যান্ডসের ম্যানেজারের দায়িত্ব পালন করেছিলেন, যেখানে তার দল সেমি-ফাইনাল পর্যন্ত পৌঁছেছিল। পরবর্তীতে তিনি স্পার্টা রটার্ডাম, বার্সেলোনা এবং গালাতাসারায়ের মতো ক্লাবের ম্যানেজার হিসেবে কাজ করেছেন। সর্বশেষ ২০১১ সালে, তিনি সৌদি আরব ফুটবল দলের ম্যানেজারের দায়িত্ব গ্রহণ করেন, যেখানে তিনি প্রায় দেড় বছর দায়িত্ব পালন করেছেন।
ব্যক্তিগতভাবে, রাইকার্ড বেশ কিছু পুরস্কার জয়লাভ করেছেন, যার মধ্যে ১৯৮৫ ও ১৯৮৭ সালে ওলন্দাজ গোল্ডেন শু, ১৯৮৮ ও ১৯৮৯ সালে বালোঁ দরে তৃতীয় স্থান অর্জন এবং ২০০৫ সালে উয়েফা সভাপতির পুরস্কার পুরস্কার জয় অন্যতম। দলগতভাবে, ঘরোয়া ফুটবলে, রাইকার্ড সর্বমোট ২২টি শিরোপা জয়লাভ করেছেন, যার মধ্যে ১৩টি আয়াক্সের হয়ে এবং ৯টি এসি মিলানের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, তিনি ১টি শিরোপা জয়লাভ করেছেন; যা হচ্ছে উয়েফা ইউরো ১৯৮৮ শিরোপা। এর পাশাপাশি ঘরোয়া ফুটবলে ম্যানেজার হিসেবে তিনি সর্বমোট ৫টি শিরোপা জয়লাভ করেছেন, যার সবগুলো তিনি বার্সেলোনার হয়ে জয়লাভ করেছেন।
লোথার ম্যাথাউস

লোথার ম্যাথাউস (; ২১ মার্চ ১৯৬১) প্রসিদ্ধ জার্মান ফুটবল খেলোয়াড় এবং ১৯৯০ সালের বিশ্বকাপ বিজয়ী জার্মান দলের দলনেতা।১৯৮২ থেকে ১৯৯৮ সাল পর্যন্ত পর পর টানা ৫টি বিশ্বকাপে তিনি অংশগ্রহণ করেন, এবং সর্বমোট ২৫ টি বিশ্বকাপ ম্যাচ খেলেন। তৎকালীন সময়ের সর্বশ্রেষ্ঠ মিডফিল্ডারদের মধ্যে তিনি অন্যতম।
গ্যারি নেভিল

গ্যারি আলেক্সান্ডার নেভিল (জন্ম ফেব্রুয়ারি ১৮, ১৯৭৫ গ্রেটার ম্যানচেস্টারের বারি অঞ্চলে) একজিন ইংরেজ ফুটবলার যিনি ইংল্যান্ডের পক্ষে সবচেয়ে বেশি ম্যাচ খেলা রক্ষনভাগের খেলোয়াড়। তিনি "রাইট ফুল ব্যাক" হিসেবে খেলে থাকেন। তিনি ম্যানচেস্টার ইউনাইটেডের অধিনায়ক ছিলেন পাঁচ বছর।
ওল্ড ট্রাফোর্ডে নেভিলের ক্যারিয়ার শুরু হয় সেন্ট্রাল ডিফেন্ডার হিসেবে কিন্তু পরে তিনি ফুল ব্যাকে পরিনত হন কেননা তিনি মনে করেছিলেন মধ্যমাঠে খেলার জন্য তার উচ্চতা কম। ১৯৯৫ সালে আন্তর্জাতিক পর্যায়ে তার অভিষেক ঘটে। বিগত দশ বছর ধরে রাইট ব্যাক হিসেবে তিনি দলের প্রথম পছন্দ।
গ্যারি নেভিলের জন্ম হয়েছে একটি বিশাল ক্রীড়া পরিবারে; তার ছোট ভাই ফিল নেভিল একজন ফুটবলার এবং তাদের বোন ট্রেসি নেভিল নেটবলে ইংল্যান্ডের প্রতিনিধিত্ব করেছেন। তাদের পিতা নেভিল নেভিল ফুটবলের বাণিজ্যিক বিভাগে কাজ করতেন। ১৯৯০ দশকে তিনি বারিতে এক মৌসুম কাজ করেছেন। তখন থেকেই মূলত তার ছেলেরা সাফল্য পেতে শুরু করে।
২০০৫ সালে ফিল এভারটনে যোগ দেয়ার আগে, গ্যারি ও ফিল নেভিল দলগত ও আন্তর্জাতিক পর্যায়ে একসাথে খেলেছেন। এমনকি তারা যখন ম্যানচেস্টার ইউনাইটেডে একসাথে খেলতেন তখন মূল একাদশে সুযোগ পাওয়ার ব্যাপারে তাদের মধ্যে প্রতিদ্বন্দ্বীতা ছিল।
গ্যারির বাগদত্তা হচ্ছেন ২৬ বছর বয়সী এমা হাডফিল্ড, যার সাথে গ্যারির সম্পর্ক তিন বছরের। ২০০৪ সালের আগস্টে দ্য সান পত্রিকা একটি সংবাদ প্রকাশ করে দাবী করে এমা গ্যারির সাথে প্রতারনা করেছেন যখন গ্যারি ইংল্যান্ডের হয়ে পর্তুগালের বিপক্ষে খেলছেন। এমা পত্রিকার কাছে তাৎক্ষণিত ক্ষমা দাবী করেন, যা দিতে অস্বীকৃতি জানানোর পর পত্রিকার বিরুদ্ধে মামলা করা হয়। ২০০৫ সালের মে মাসে উভয় পক্ষের সম্মতিতে সান এমাকে ৭৫,০০০ পাউন্ড ক্ষতিপূরণ দেয়। ২০০৭ সালের জুন ১৬ তারিখে তারা বিয়ের পরিকল্পনা করছেন, যেদিন তার ইংল্যান্ড সতীর্থ স্টিভেন জেরার্ড (অ্যালেক্স কুরানের সাথে) এবং মাইকেল ক্যারিকও বিয়ে করবেন
কেবল প্রধান সম্মনানাগুলি
আরিয়েন রোবেন

আরিয়েন রোবেন (, , জন্ম ২৩ জানুয়ারি ১৯৮৪) একজন ওলন্দাজ ফুটবল খেলোয়াড় যিনি বর্তমানে জার্মান ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে খেলেন। তিনি সাধারাণত উইঙ্গার হিসেবে খেলে থাকেন। তবে, তিনই ফরোয়ার্ড হিসেবেও খেলতে পারেন। রোবেন জাতীয় দলের হয়ে ২০০৪, ২০০৮ ও ২০১২ ইউরোতে এবং ২০০৬ ও ২০১০ বিশ্বকাপে অংশগ্রহণ করেছেন। রোবেন তাঁড় দুর্দান্ত গতি, ড্রিবলিং ও ক্রসিং দক্ষতা এবং দূর থেকে জোরালো শট নেওয়ার ক্ষমতার কারণে সুপরিচিত।
১৫ জুলাই ২০২১-এ, রোবেন পেশাদার ফুটবল থেকে অবসরের ঘোষণা দেন।
ফের্নান্দো ইয়েরো

ফের্নান্দো ইয়েরো (); (; জন্মঃ ২৩ মার্চ ১৯৬৮) হলেন একজন স্পেনীয় অবসারপ্রাপ্ত ফুটবলার। ২০১৮ সালের ১৩ জুন থেকে স্পেন জাতীয় ফুটবল দলের কোচের দায়িত্ব পালন করছেন। তিনি রিয়াল মাদ্রিদ এবং স্পেন জাতীয় দলে খেলার সুবাদে অত্যন্ত সুপরিচিত একজন ফুটবলার হিসেবে পরিচিত।
শাবি আলোনসো

শাবিয়ের আলোনসো ওলানো (, , ; জন্ম: ২৫ নভেম্বর ১৯৮১; শাবি আলোনসো নামে সুপরিচিত) হলেন একজন স্পেনীয় পেশাদার ফুটবল খেলোয়াড় এবং ম্যানেজার। তিনি বর্তমানে স্প্যানিশ পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের ম্যানেজারের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় রিয়াল মাদ্রিদ, লিভারপুল এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন।
১৯৯০–৯১ মৌসুমে, স্পেনীয় ফুটবল ক্লাব আন্তিগুওকোর যুব পর্যায়ের হয়ে খেলার মাধ্যমে আলোনসো ফুটবল জগতে প্রবেশ করেন এবং এই হয়ে খেলার মাধ্যমেই তিনি ফুটবল খেলায় বিকশিত হয়েছেন। ১৯৯৯–২০০০ মৌসুমে, রিয়াল সোসিয়েদাদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদ বি-এর হয়ে ১ মৌসুম খেলার পর, পরবর্তী মৌসুমে তিনি রিয়াল সোসিয়েদাদে যোগদান করেন, যেখানে তিনি ৩ মৌসুমে ১১৯ ম্যাচে ৯টি গোল করেছেন। অতঃপর তিনি ১০.৫ মিলিয়ন ইউরোর বিনিময়ে ইংরেজ ক্লাব লিভারপুলে যোগদান করেন, যেখানে রাফায়েল বেনিতেসের অধীনে তিনি লিভারপুলের হয়ে একটি উয়েফা চ্যাম্পিয়নস লিগ শিরোপা জয়লাভ করেছেন। লিভারপুলের হয়ে ৫ মৌসুমে সকল প্রতিযোগিতায় ২১০ ম্যাচে ১৯টি গোল করার পর, প্রায় ৩০ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেন। সর্বশেষ ২০১৪–১৫ মৌসুমে, তিনি রিয়াল মাদ্রিদ হতে ৯ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছিলেন, যেখানে তিনি ৩ মৌসুম অতিবাহিত করে অবসর গ্রহণ করেছেন।
২০০৩ সালে, আলোনসো স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ১১৪ ম্যাচে ১৬টি গোল করেছেন। তিনি স্পেনের হয়ে ৩টি ফিফা বিশ্বকাপ (২০০৬, ২০১০ এবং ২০১৪) এবং ৩টি উয়েফা ইউরোপীয় চ্যাম্পিয়নশিপে (২০০৪, ২০০৮ এবং ২০১২) অংশগ্রহণ করেছেন।
খেলোয়াড়ি জীবনের ইতি টানার পর ২০১৮ সালে, আলোনসো রিয়াল মাদ্রিদের বয়স ভিত্তিক দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল মাদ্রিদ অনূর্ধ্ব-১৪-এ ১ মৌসুমের জন্য ম্যানেজারের দায়িত্ব পালন করার পর তিনি তার শৈশবের ক্লাব রিয়াল সোসিয়েদাদ বি-এ ম্যানেজার হিসেবে পুনরায় ফিরে আসেন। ২০২২ সালের অক্টোবর মাসে, হেরার্দো সেওয়ানের প্রস্থানের পর তিনি বায়ার লেভারকুজেনের ম্যানেজার হিসেবে নিযুক্ত হয়েছেন। ২০২৫ সালে কার্লো আনচেলত্তির পরিবর্তে তাকে রিয়াল মাদ্রিদের কোচ হিসেবে নিযুক্ত করা হয়।
ব্যক্তিগতভাবে, আলোনসো বেশ কিছু পুরস্কার জয়লাভ করেছেন, যার মধ্যে ২০০৩ সালে দোন বালোন পুরস্কার এবং ২০১১–১২ মৌসুমে লা লিগার সেরা মধ্যমাঠের খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, আলোনসো সর্বমোট ১৪টি শিরোপা জয়লাভ করেছেন, যার মধ্যে ৪টি লিভারপুলের হয়ে, ৫টি রিয়াল মাদ্রিদের হয়ে এবং ৫টি বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, তিনি ৪টি শিরোপা জয়লাভ করেছেন; যার মধ্যে ২০১০ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।
শাবিয়ের আলোনসো ওলানো ১৯৮১ সালের ২৫শে নভেম্বর তারিখে স্পেনের বাস্ক প্রদেশের গিপুস্কোয়ার ছোট গ্রাম তোলোসায় জন্মগ্রহণ করেছেন। তার বাবার নাম পেরিকো আলোনসো, যিনি রিয়াল সোসিয়েদাদের হয়ে দুইবার লা লিগার শিরোপা জয়লাভ করেছেন। তার ভাই মিকেল আলোনসোও একজন ফুটবল খেলোয়াড় ছিলেন, যিনি ২০১৮ সালে ফুটবল খেলা হতে অবসর গ্রহণ করেছেন।
রোবের্তো আয়ালা

রোবের্তো ফাবিয়ান আয়ালা (, ; জন্ম ১৪ এপ্রিল ১৯৭৩) একজন প্রাক্তন আর্জেন্টিনীয় ফুটবল খেলোয়াড়, যিনি সেন্টার ব্যাক হিসেবে আর্জেন্টিনা জাতীয় দলে খেলতেন। তিনি তার কর্মজীবনে স্পেনীয় ক্লাব ভালেনসিয়া, জারাগোজা, ইতালীয় ক্লাব মিলান, নাপোলি এবং আর্জেন্টিনীয় ক্লাব রিভার প্লেতে খেলেছেন। এছাড়া তিনি আরও কিছু ক্লাবের হয়ে খেলেছেন।
আয়ালাকে আর্জেন্টিনার অন্যতম সেরা সেন্ট্রাল ডিফেন্ডার মনে করা হয়। তিনি রেকর্ড ৬৩টি খেলায় আর্জেন্টিনা জাতীয় দলের অধিনায়ক হিসেবে দায়িত্ব পালন করেছেন। তিনি তিনটি বিশ্বকাপে আর্জেন্টিনা দলের সদস্য ছিলেন এবং আর্জেন্টিনার হয়ে মোট ১১৫টি খেলায় মাঠে নেমেছেন।
পাবলো আইমার

পাবলো সিজার আইমার জিওর্দানো (জন্ম ৩ নভেম্বর ১৯৭৯) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে পর্তুগিজ ক্লাব বেনফিকায় খেলেন। এছাড়া আইমারের স্পেনীয় পাসপোর্টও রয়েছে।
তিনি লা লিগায় আট মৌসুম কাটিয়েছেন এবং ২১৫ খেলায় ৩২ গোল করেছেন।
আইমার ৫০ এরও বেশি খেলায় আর্জেন্টিনার হয়ে মাঠে নেমেছেন। এছাড়া তিনি আর্জেন্টিনার হয়ে দুইবার বিশ্বকাপও খেলেছেন।
পাবলো আইমার আর্জেন্টিনার কর্দোবা প্রদেশের রিও কিউয়ার্তো শহরে জন্মগ্রহণ করেন। ১৯৯৭–৯৮ মৌসুমে তিনি রিভার প্লেটে যোগদান করেন। সেখানে তিনি নিজেকে আর্জেন্টিনার সেরা যুব খেলোয়াড় হিসেবে প্রতিষ্ঠিত করেন।
২০১১ সালের জানুয়ারিতে, ২৪ মিলিয়ন ইউরোর বিনিময়ে স্পেনীয় ক্লাব ভালেনসিয়ায় যোগ দেন আইমার। ২০০১–০২ মৌসুমে ভালেনসিয়া লা লিগা শিরোপা জেতে। এক্ষেত্র তিনি গুরুত্বপূর্ণ ভূমিকা পালন করেন। এর আগের মৌসূমে চ্যাম্পিয়নস লিগের ফাইনালে বায়ার্ন মিউনিখের বিপক্ষে হেরে রানার-আপ হয় ভালেনসিয়া। এছাড়া ভালেনসিয়ার হয়ে তিনি ২০০৪ সালে উয়েফা কাপ শিরোপাও জেতেন।
২০০৬ সালের ১২ এপ্রিল, তীব্র ভাইরাসজনিত মেনিনজাইটিস ধরা পরার কারণে তাকে হাসপাতালে ভর্তি করা হয়। তবে তিনি খুব দ্রুত সুস্থ হয়ে ওঠেন। এছাড়া ভালেনসিয়ার হয়ে খেলার সময় তিনি কয়েকবার ইনজুরিতে আক্রান্ত হন।
নাসের হেজাজি

নাসের হেজাজি (; ১৪ ডিসেম্বর ১৯৪৯–২৩ মে ২০১১ ) একজন ইরানী পেশাদার ফুটবলার। পরবর্তীতে বিভিন্ন দেশের কোচ হিসেবে দায়িত্ব পালন করেন।
হেজাজি টিম মেলি দলে যোগ দেন, এবং ১৯৬৮ সালের এশিয়া কাপ বিজয়ী দলের সদস্য ছিলেন। পরের দুই বার অর্থাৎ ১৯৭২ ও ১৯৭৬ সালের এশিয়া কাপ বিজয়ী দলেও তিনি ছিলেন। ১৯৭২ সালের মিউনিখ অলিম্পিক গেমসে তিনি ইরানের জাতীয় দলের হয়ে খেলেন। ১৯৭৮ সালে আর্জেন্টিনাতে অনুষ্ঠিত বিশ্বকাপ ফুটবলেও তিনি ইরান জাতীয় দলের হয়ে অংশগ্রহণ করেন।
পল ইন্স

পল এমারসন কার্লাইল ইন্স (জন্ম ২১ অক্টোবর ১৯৬৭ ইলফোর্ড, লন্ডন) একজন ফুটবলার যিনি ম্যানচেস্টার ইউনাইটেড দলের হয়ে অসংখ্য ম্যাচ খেলেছেন এবং ইংল্যান্ড জাতীয় দলের নেতৃত্ব দেয়া প্রথম কৃষ্ণাঙ্গ খেলোয়াড়। তিনি সাতটি ইংরেজ ক্লাব ও একটি ইউরোপীয় ক্লাবে ইন্টার মিলান খেলেছেন। বর্তমানে তিনি মিল্টন কেনেস ডন্স ফুটবল ক্লাব দলের ম্যানেজার।
আলি করিমি

আলী কারিমি (; জন্ম ৮ নভেম্বর ১৯৭৮) একজন ইরানি ফুটবল কোচ এবং অবসরপ্রাপ্ত খেলোয়াড়। তার পেশাদার ফুটবল ক্যারিয়ারের সময় তিনি ইরান প্রো লিগ, ইউএই প্রো লিগ, কাতার স্টারস লিগ এবং বুন্দেসলিগা- এর সাথে খেলেছেন। তিনি ইরান জাতীয় দলের হয়ে খেলেন। তিনি জাতীয় দলে ১২৭ ম্যাচে ৩৮টি গোল করেন। ২০০৪ সালে তিনি চতুর্থ ইরানি খেলোয়াড় হিসেবে বছরের সেরা এশিয়ান ফুটবলার হিসেবে নির্বাচিত হন। ২০১৩-১৪ মৌসুমের শেষে তিনি অবসরের ঘোষণা দেন এবং ১১ এপ্রিল ২০১৪ সালে তাঁর ১৮ বছরের ক্যারিয়ারের শেষ খেলাটি খেলেন।
কারিমি এর পেশাগত ক্যারিয়ার শুরু হয় ফাতেহ তেহরানের সাথে, যেখানে ১৮ বছর বয়সে ১৯৯৬ সালে প্রথম দলের হয়ে অভিষেক করেন। এরপর তিনি পেরসিপোলিসের সাথে তিনটি মৌসুম খেলেন।সে সময় ক্লাব দুইবার ইরানি লিগ এবং একবার হাযফি কাপ জয় করে। ২০০১ সালের জুলাইয়ে কারিমি সংযুক্ত আরব আমিরাতের প্রো লিগের ক্লাব আল-আহলি দুবাইয়ের সাথে দুই বছরের চুক্তি স্বাক্ষর করেন। আল-আহলির খেলোয়াড় থাকাবস্থায়, কারিমি দুই কাপ শিরোপা জিতেছেন, এবং ২০০৩-০৪ মৌসুমে একজন মিডফিল্ডার হিসেবে চিত্তাকর্ষক কীর্তিতে সর্বোচ্চ গোলদাতা হওয়ার গৌরব অর্জন করেন। ২০০৫ সালে ২৬ বছর বয়সে ক্লাবটি ত্যাগ করার পর কারিমি ইউরোপের বায়ার্ন মিউনিখের যাওয়ার মাধ্যমে দীর্ঘ প্রতীক্ষিত এক পদক্ষেপ গ্রহণ করেন। এই ক্লাবে ২০০৫-০৬ মৌসুমে বুন্দেসলিগা এবং ডিএফবি-পোকাল জয় করে পূর্ববর্তী সাফল্যের ধারা বজায় রাখেন। পরবর্তীকালে তিনি আবার সাবেক কোচ ফেলিক্স মাগাথ এর সাথে যোগ দেন এবং শলকে ০৪ এর হয়ে দ্বিতীয় জার্মান কাপ জেতেন। কারিমি তার ক্যারিয়ার শেষ করেন ইরানের পেরিসিপোলিস এবং ট্রাক্টর সাজি দিয়ে, এবং তার ক্যারিয়ারের চূড়ান্ত মৌসুমে হাজফি কাপ জয় করেন।
কারিমি ১৮ বছর বয়সে ১৯৯৮ সালের ১৩ অক্টোবর ১৯৯৮ ইরান জাতীয় দল - এ আন্তর্জাতিক ফুটবলে অভিষেক করেন। তিনি সর্বমোট ১২৭ ম্যাচ খেলেন, যেখানে তিনি এশিয়ান গেমস ১৯৯৮, ২০০০, ২০০৪, এবং এশিয়ান কাপ ২০০৭ এবং ফিফা বিশ্বকাপ ২০০৬ সহ পাঁচটি প্রধান টুর্নামেন্টে অংশগ্রহণ করেছেন। তিনি তাঁর অন-বল দক্ষতার, ড্রিবলিং রান এবং প্লেমেকিং ক্ষমতার কারণে বিখ্যাত, এসব কারণে তাঁকে প্রায়ই এশিয়ান ম্যারাডোনা এবং জাদুকর হিসেবে উল্লেখ করা হয়। তাঁকে এশিয়ার সর্বশ্রেষ্ঠ খেলোয়াড়দের মধ্যে একজন হিসেবে বিশ্বাস করা হয়, এবং প্রায়ই সর্বকালের সর্বশ্রেষ্ঠ ইরানি খেলোয়াড় হিসেবে তালিকাভুক্ত করা হয়।
আলবের্তো জিলার্দিনো

আলবের্তো জিলার্দিনো (; জন্ম: জুলাই ৫, ১৯৮২) একজন ইটালীয় ফুটবলার। তিনি এ সি মিলান ও ইটালি জাতীয় দলের একজন স্ট্রাইকার। তিনি ২০০৬ ফিফা বিশ্বকাপে ইটালীয় দলের সদস্য ছিলেন।
একজন দুর্দান্ত গোলদাতা, জিলার্দিনোকে প্রথম দিকের ক্যারিয়ারে তাকে ফিলিপ্পো ইনজাঘি সাথে তুলনা করা হয়, কারন তার অবস্থানগত বোধ এবং গোলের প্রতি দৃষ্টির কারণে। গিলার্ডিনো বর্তমানে দশম-কনিষ্ঠতম খেলোয়াড় হিসেবে সেরি এ-তে ১০০ গোল করার রেকর্ড গড়েছেন, যা তিনি ২৬ বছর এবং ১০৫ দিন বয়সে করেছিলেন। ১৮৮ সেরি এ গোলের সাথে, গিলার্ডিনো বর্তমানে সেরি এ ইতিহাসে সর্বকালের সেরা ১০ গোলদাতার মধ্যে রয়েছেন। তার ট্রেডমার্ক গোল উদযাপনে তাকে হাঁটু গেড়ে একটি কাল্পনিক বেহালা বাজাতে দেখা যায়।
ফিলিপ্পো ইনৎসাগি

ফিলিপ্পো ইনৎসাগি (; জন্ম: ৯ আগস্ট ১৯৭৩) একজন ইতালীয় প্রাক্তন ফুটবলার ও ক্লাব ম্যানেজার। তিনি ২০০১ সাল থেকে ইতালীয় ফুটবল ক্লাব এসি মিলানে খেলেছেন। তিনি ইতালি জাতীয় দলের হয়ে ৫৭ ম্যাচে ২৫ গোল করেছেন।
আন্ড্রেয়াস মোয়েলার

আন্ড্রেয়াস মোয়েলার (জন্ম সেপ্টেম্বর ২, ১৯৬৭, ফ্রাঙ্কফুর্ট) একজন সাবেক জার্মান ফুটবল মধ্যমাঠের খেলোয়াড়। জার্মান জাতীয় ফুটবল দলের সাথে মোয়েলার ১৯৯০ সালের বিশ্বকাপ এবং ইউরো ৯৬ জেতেন।
ক্লাব পর্যায়ে তিনি আইন্ট্রাখট ফ্রাঙ্কফুর্ট দলে (১৯৮৫-৮৭, ১৯৯০-৯২, ২০০৩-০৪), বরুসিভা ডর্টমুন্ড দলে (১৯৮৮-৯০, ১৯৯৪-২০০০), জুভেন্টাস দলে (১৯৯২-৯৪), ও শালকে ০৪ দলে (২০০০-০৩) খেলেছেন। তিনি জুভেন্টসের হয়ে ১৯৯৩ সালে উয়েফা কাপ এবং বরুসিভা ডর্টমুন্ডের হয়ে ১৯৯৭ সালের চ্যাম্পিয়নস লিগ জেতেন। জার্মানীর হয়ে মোয়েলার ৮৫ ম্যাচ খেলেছেন ও ২৯ গোল করেছেন। ১৯৯৪ ও ১৯৯৮ সালের বিশ্বকাপেও তিনি জার্মানি ফুটবল দলে ছিলেন।
১৯৯০ বিশ্বকাপের ফাইনালে মোয়েলার খেলেননি এবং ১৯৯৬ সালের ইউরোতে তিনি সেমি-ফাইনালে কার্ড পাওয়ার কারণে ফাইনাল ম্যাচ খেলার জন্য নিষিদ্ধ ছিলেন। সেমি-ফাইনালে মোয়েলার ইংল্যান্ডের বিপক্ষে ১-১ গোলে সমতার পর টাইব্রেকারে ম্যাচ জইয়ী গোলটি করেন।
জুন ২০০৭ এ তিনি তার ম্যানেজারি জীবন শুরু করেন।
দিদা

দিদা (জন্ম অক্টোবর ৭, ১৯৭৩), ব্রাজিলীয় গোলরক্ষক। তিনি বর্তমানে স্বনামধন্য ফুটবল ক্লাব এ.সি. মিলানের হয়ে খেলছেন। তার সময়ে ক্লাবটি ২ বার উয়েফা চ্যাম্পিয়নস লিগ জেতে।
দিদিয়ে দ্রগবা

দিদিয়ে দ্রগ্‌বা (জন্ম মার্চ ১১, ১৯৭৮) আইভরি কোস্টের একজন ফুটবল খেলোয়াড়। তিনি বিলেতের প্রিমিয়ার লিগে চেলসি দলের পক্ষে স্ট্রাইকার পজিশনে খেলেন। ২০০৬ সালের ফিফা বিশ্বকাপে তিনি আইভরি কোস্টের জাতীয় দলে অংশগ্রহণ করছেন।
দিদিয়ে দ্রগবা ১৯৭৮ সালের ১১ মার্চ আইভরি কোস্টের পুরানো রাজধানী আবিজান শহরে জন্মগ্রহণ করেন। শৈশবে তিনি তার পরিবার ও বন্ধুদের নিকটে "টিটো" নামে পরিচিত ছিলেন। মাত্র পাঁচ বছর রয়সে তিনি ফুটবল খেলোয়াড় হওয়ার বাসনায় তার চাচার নিকটে ফ্রান্সে চলে যান এবং তিন বছর পর আবার নিজ পরিবারের কাছে ফিরে আসেন।
প্রাতিষ্ঠানিক ওয়েবসাইট
মাক্সি রোদ্রিগেস

মাক্সিমিলিয়ানো রুবেন রোদ্রিগেস (; জন্ম ২ জানুয়ারি ১৯৮১) একজন আর্জেন্টিনীয় ফুটবল খেলোয়াড়, যিনি আর্জেন্টিনীয় ক্লাব নিওয়েল'স ওল্ড বয়েজে খেলেন। তিনি সাধারণত উইঙ্গার হিসাবে মাঠের উভয় পাশেই খেলেন, তবে অ্যাটাকিং মিডফিল্ডার হিসেবেও তিনি খেলতে পারেন।
তিনি আর্জেন্টিনার হয়ে দুইটি বিশ্বকাপে অংশগ্রহণ করেন।
ক্রিস্টিয়ান জিগে

ক্রিস্টিয়ান জিগে (; জন্ম: ১ ফেব্রুয়ারি ১৯৭২) জার্মান জাতীয় ফুটবল দলের একজন প্রাক্তন ফুটবলার। তিনি মূলত রক্ষণভাগে ও মাঝমাঠে খেলতেন।
ইয়েন্স লেহমান

যেন্স লেহমান (; জন্ম নভেম্বর ১০, ১৯৬৯ এসেন, জার্মানি) জার্মান গোলরক্ষক যিনি বর্তমানে ইংলিশ প্রিমিয়ার লিগের ক্লাব আর্সেনাল খেলেন।
হানসি ক্রনিয়ে

ওয়েসেল জোহানেস " হানসি " ক্রনিয়ে (; সেপ্টেম্বর ২৫, ১৯৬৯ - জুন ১, ২০০২) একজন দক্ষিণ আফ্রিকান আন্তর্জাতিক ক্রিকেটার ছিলেন। ১৯৯০-এর দশকে দক্ষিণ আফ্রিকান জাতীয় ক্রিকেট দলের অধিনায়ক ছিলেন। তাকে একটি পাতানো খেলার ভূমিকা রাখার জন্য পেশাদার ক্রিকেট থেকে আজীবন নিষিদ্ধ করা হয়। তাসত্ত্বেও ২০০৪ সালে ১১শ সফল দক্ষিণ আফ্রিকান হিসেবে ভোট দেওয়া হয়েছিল। ২০০২ সালে বিমান দুর্ঘটনায় তার মৃত্যু হয়েছিল। ক্রনিয়ে মোট ৫৩টি টেস্ট খেলায় দক্ষিণ আফ্রিকা দলকে নেতৃত্বে দিয়েছিলেন যার মধ্যে রেকর্ডসংখ্যক ২৩টি জয় আর মাত্র ১১টি হার ছিল। তার অধিনায়কত্বে দলটি ৯৯টি ওয়ানডে জিতেছিল। তিনি এবং কোচ বব উলমার পারস্পরিক বোঝাপড়ায় অনন্য ছিলেন যা দক্ষিণ আফ্রিকাকে অনেকগুলো জয় এনে দিয়েছিল।
সেপ্টেম্বর ২৫, ১৯৬৯ সালে, ক্রনিয়ের জন্ম দক্ষিণ আফ্রিকার ব্লোমফন্টেইনে হয়েছিল। তার পিতা এভি ক্রনিয়ে এবং মাতা সান-মেরি ক্রনিয়ে ছিলেন। ১৯৮৭ সালে ব্লয়েমফন্টেইনের গ্রে কলেজ থেকে স্নাতক ডিগ্রি অর্জন করেছিলেন এবং তিনি হেড বয়ও ছিলেন। তার খেলোয়াড় জীবন সেই সময়েই শুরু হয়ে গিয়েছিল। তিনি তৎকালীন অরেঞ্জ ফ্রি স্টেট প্রদেশের ক্রিকেট এবং স্কুল পর্যায়ে রাগবিতে প্রতিনিধিত্ব করেছিলেন। তিনি তার স্কুলের ক্রিকেট এবং রাগবি দলের অধিনায়কও ছিলেন। ক্রনিয়ে ফ্রি স্টেট বিশ্ববিদ্যালয় থেকে বাণিজ্য নিয়ে স্নাতক ডিগ্রি অর্জন করেছিলেন। তারা দুই ভাই এবং এক বোন ছিলেন, তার বড় ভাই ফ্রান্স ক্রনিয়ে এবং ছোট বোন হস্টার পার্সনস ছিলেন। তার পিতা ১৯৬০-এর দশকে অরেঞ্জ ফ্রি স্টেটের হয়ে ক্রিকেট খেলেছিলেন এবং তার বড় ভাই ফ্রান্স প্রথম শ্রেণির ক্রিকেটও খেলেছিলেন।
১৯৮৮ সালের জানুয়ারিতে জোহানেসবার্গে, ক্রনিয়ে মাত্র ১৮ বছর বয়সে ট্রান্সওয়ালের বিপক্ষে অরেঞ্জ ফ্রি স্টেটের সদস্যরূপে প্রথম-শ্রেণীর ক্রিকেটে আত্মপ্রকাশ করেছিলেন। পরের মৌসুমে তিনি নিয়মিত ক্রিকেট খেলেছিলেন। তিনি আটটি কারি কাপের ম্যাচের সাথে বেনসন এবং হেজেস সিরিজেও অংশ হয়েছিলেন এবং চূড়ান্ত খেলায় উদ্বোধনী ব্যাটসম্যান হিসাবে ৭৩ রানের স্কোর তার দলকে বিজয়ী হতে সাহায্য করেছিল। তবে ১৯৮৯-৯০ মৌসুমের শুরুটা তার ভালো ছিল না। প্রত্যেকটা কারি কাপ ম্যাচ খেলেও তিনি সেঞ্চুরি করতে ব্যর্থ হয়েছিলেন এবং তার গড় ছিল মাত্র ১৯.৭৬; তবে ওয়ানডতে তার গড় ৬০.১২ ছিল। সেই মৌসুমে তিনি দক্ষিণ আফ্রিকার বিশ্ববিদ্যালয়গুলির হয়ে মাইক গ্যাটিংয়ের নেতৃত্বাধীন বিদ্রোহী দলের বিরুদ্ধে প্রথম সেঞ্চুরি করেছিলেন।
১৯৯৭ সালে, ক্রনিয়ে আয়ারল্যান্ডের হয়ে বেনসন ও হেজেস কাপে বিদেশী খেলোয়াড় হিসাবে খেলেছিলেন এবং মিডলসেক্সের বিরুদ্ধে ৪৬ রানের জয় ছিনিয়ে নিতে সাহায্য করেছিল। তিনি ৯৪ রান করে অপরাজিত থেকে যান এবং তিন উইকেট তুলে নেন। ইংলিশ কাউন্টি প্রতিপক্ষীয় দলের বিপক্ষে আয়ারল্যান্ডের এটি ছিল প্রথম জয়। পরে সেই মৌসুমে তিনি ৮৫ রান করেছিলেন এবং গ্ল্যামারগানের বিপক্ষে একটি উইকেট নিয়েছিলেন।
১৯৯১-৯২ মৌসুমে, ক্রনিয়ে দুর্দান্ত ছন্দে ছিলেন বিশেষত ওয়ানডতে তার গড় ছিল ৬১.৪০, ফলে ১৯৯২ সালের বিশ্বকাপে তিনি আন্তর্জাতিক ক্রিকেট খেলার ডাক পেলেন, সিডনিতে অস্ট্রেলিয়ার বিপক্ষে ওয়ানডেতে আন্তর্জাতিক অভিষেক হয়েছিল তার। প্রতিযোগিতা চলাকালীন তিনি দলের নয়টি আটটি খেলায় ব্যাট হাতে গড়ে ৩৪.০০ রান এবং ২০ ওভার বোলিংও করানো হয়েছিল।
৮ এপ্রিল ১৯৯৫ সালে, হানসি ক্রনিয়ে বার্থা হান্সকে বিবাহ করেছিলেন। তাদের কোনও সন্তান ছিল না। পরে ২০০৩ সালে ক্রনিয়ের বিধবা পত্নী জ্যাক ডু প্লেসিস নামীয় এক আর্থিক নিরীক্ষককে বিয়ে করেন। শোনা যায় সেই বিবাহ অনুষ্ঠানে ক্রনিয়ের বাবা-মা, ভাই এবং বোন উপস্থিত ছিলেন।
কম্পিউটার মাউস

মাউস কম্পিউটার পরিচালনায় ব্যবহৃত একটি হার্ডওয়্যার। ১৯৬০ এর দশকের শেষ ভাগে স্ট্যানফোর্ড রিসার্চ ইন্সটিটিউটের ডুগ এঙ্গেলবার্ট সর্বপ্রথম মাউস আবিষ্কার করেন। কিন্তু সত্তরের দশকে এটি কেবল জেরক্সের কম্পিউটার ছাড়া অন্যত্র জনপ্রিয়তা পায় নি। ১৯৮০ এর দশকে আ্যাপল কম্পিউটার তাদের ম্যাকিন্টশ সিরিজে প্রথম এটি উপস্থাপন করে, এর আকৃতি ইঁদুরের মত তাই এর নাম মাউস দেয়া হয়েছিল। এটি একটি ইনপুট ডিভাইস, এর মাধ্যমে মনিটরের বা প্রোগ্রামের যে কোন স্থানে নিয়ন্ত্রণ প্রতিষ্ঠা সম্ভব। এর কল্যাণে গ্রাফিক্স ইউজার ইন্টারফেস বা জিইউআই(GUI) সংবলিত অপারেটিং সিস্টেম এত দ্রুত প্রসার পায়।
মুত্তিয়া মুরালিধরন

মুত্তিয়া মুরালিধরন (; জন্ম: ১৭ এপ্রিল ১৯৭২), মুরালি হিসেবে প্রায়শই পরিচিত, একজন সাবেক শ্রীলঙ্কান ক্রিকেট খেলোয়াড়। তিনি একজন খুবই সফল অফ স্পিন বোলার। তিনি ক্রিকেট ইতিহাসে একজন সফলতম স্পিনার এবং সফলতম শ্রীলঙ্কান প্লেয়ার হিসেবে পরিচিত।
মুরালিধরন ২১৪ টি টেস্ট ম্যাচ জুড়ে ১,৭১১ দিনের রেকর্ড সময়ের জন্য টেস্ট বোলারদের জন্য আন্তর্জাতিক ক্রিকেট কাউন্সিলের খেলোয়াড় র‍্যাঙ্কিংয়ে এক নম্বর স্থান ধরে রেখেছিলেন। ৩ ডিসেম্বর, ২০০৭ তারিখে পূর্ববর্তী রেকর্ডধারী শেন ওয়ার্নকে টপকে টেস্ট ক্রিকেটে সর্বোচ্চ উইকেট শিকারী হন তিনি।
২০১০ সালে এই মাঠে মুরালি ক্রিকেট জীবনে অবসর নেন। সেই সঙ্গে প্রথম কোনো বোলার টেস্ট ক্রিকেটে ৮০০ উইকেট শিকার করেন।
রিচার্ড হ্যাডলি

রিচার্ড জন হ্যাডলি (; জন্ম: ৩ জুলাই, ১৯৫১) ক্রাইস্টচার্চের সেন্ট আলবানস এলাকায় জন্মগ্রহণকারী সাবেক ও বিশ্বখ্যাত নিউজিল্যান্ডীয় আন্তর্জাতিক ক্রিকেট তারকা। নিউজিল্যান্ড ক্রিকেট দলের অন্যতম খেলোয়াড় ছিলেন।
১৯৭৩ থেকে ১৯৯০ সময়কালে নিউজিল্যান্ড জাতীয় দলের পক্ষে টেস্ট ক্রিকেট ও একদিনের আন্তর্জাতিক ক্রিকেট খেলতেন। সর্বকালের অন্যতম সেরা অল-রাউন্ডারসহ নিউজিল্যান্ডের ক্রিকেট ইতিহাসের সেরা খেলোয়াড় হিসেবে বিবেচিত হয়েছেন ‘পেডেল’ ডাকনামে পরিচিত রিচার্ড হ্যাডলি।
১৯৭১ থেকে ১৯৮৯ সময়কালে ক্যান্টারবারির পক্ষে প্রথম-শ্রেণীর ক্রিকেটে অংশগ্রহণ করেন। তন্মধ্যে, ১৯৭২-৭৩ মৌসুমের প্লাঙ্কেট শীল্ড প্রতিযোগিতায় ১৫.৬৪ গড়ে ২৮ উইকেট পান। ১৩.৫০ গড়ে ৩২ উইকেট লাভকারী সহোদর ডেল হ্যাডলি’র সাথে বোলিং উদ্বোধনে নেমেছিলেন তিনি।
১৯৭৩ সালে সফরকারী পাকিস্তানের বিপক্ষে নিউজিল্যান্ডের সদস্যরূপে টেস্ট ক্রিকেটে অভিষেক ঘটে তার। এরপর থেকেই নাটকীয়ভাবে নিউজিল্যান্ডের টেস্ট জয়ের সংখ্যা বৃদ্ধি পেতে থাকে। সিরিজের প্রথম টেস্টে রিচার্ড হ্যাডলি’র অভিষেক ঘটলেও সিরিজের শেষ দুই টেস্টে ডেল হ্যাডলি তার স্থলাভিষিক্ত হয়েছিলেন। তবে, কোন ভ্রাতাই খেলায় তেমন প্রভাববিস্তার করতে পারেননি। একই সালে ইংল্যান্ড গমন করেন। ভ্রাতৃদ্বয় প্রথম-শ্রেণীর খেলায় প্রাপ্ত ৩৮ উইকেট নিজেদের মধ্যে ভাগাভাগি করে নেন। সিরিজের প্রথম টেস্টে উভয় ভ্রাতা একযোগে খেলেন। তবে, রিচার্ড হ্যাডলি ঐ সিরিজের এটিই একমাত্র টেস্টে অংশগ্রহণ ছিল।
১৯৭৫-৭৬ মৌসুমে ভারত দল নিউজিল্যান্ড গমন করে। ওয়েলিংটন টেস্টে স্বাগতিক দলের বিজয়গাঁথায় এগারো উইকেট নিয়ে গুরুত্বপূর্ণ ভূমিকা রাখেন। স্বীয় ভ্রাতা ডেল হ্যাডলি পেয়েছিলেন ৩ উইকেট। ১৯৭৭-৭৮ মৌসুমে ইংল্যান্ড দল নিউজিল্যান্ড সফরে আসে। ওয়েলিংটন টেস্টে নিউজিল্যান্ড দল ইংরেজদের বিপক্ষে ইতিহাসের প্রথম জয় তুলে নেয়। খেলায় তিনি ১০ উইকেট পেলেও ডেল হ্যাডলি তার শেষ টেস্টে উইকেটবিহীন অবস্থায় ছিলেন।
তিনি তার সময়কালে সেরা পেস বোলার হিসেবে গণ্য হতেন। ৮৬ টেস্ট খেলে ১৯৯০ সালে আন্তর্জাতিক ক্রিকেট থেকে অবসর নেন। এই ৮৬ টেস্টের মধ্যে নিউজিল্যান্ডের জয়ের পরিসংখ্যান ছিল ২২ জয় ও ২৮ পরাজয়। ১৯৭৭-৭৮ মৌসুমে ৪৮বার প্রাণান্তকর চেষ্টার পর প্রথমবারের মতো ইংল্যান্ডের বিপক্ষে জয় পায় তার দল। ঐ খেলায় তিনি ১০ উইকেট লাভ করেছিলেন।
১৯৮৮ সালে ব্যাঙ্গালোরে অনুষ্ঠিত টেস্টে ভারতের বিরুদ্ধে রিচার্ড হ্যাডলি সর্বাধিক ৩৭৪ টেস্ট উইকেট সংগ্রহ করে বিশ্বরেকর্ড গড়েন। পরবর্তীতে কপিল দেব তার এ রেকর্ডটি ভঙ্গ করেন। এছাড়াও ১৯৯০ সালে ক্রাইস্টচার্চে ভারতের বিরুদ্ধে টেস্ট ক্রিকেট ইতিহাসের প্রথম বোলার হিসেবে হ্যাডলি ৪০০ উইকেট লাভ করেছিলেন।
১৯৮২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।
মাত্র দুইজন খেলোয়াড়ের একজন হিসেবে রিচার্ড হ্যাডলি তিনবার (১৯৮১, ১৯৮৪ ও ১৯৮৭) পিসিএ বর্ষসেরা খেলোয়াড়ের পুরস্কার লাভ করেন। অপরজন হলেন - মার্কাস ট্রেসকোথিক (২০০০, ২০০৯ ও ২০১১)।
বিশিষ্ট নিউজিল্যান্ডীয় ক্রিকেটার ও অধিনায়ক ওয়াল্টার হ্যাডলি’র সন্তান তিনি। এছাড়াও প্রথিতযশা ক্রিকেটার ডেল হ্যাডলি ও ব্যারি হ্যাডলি তার সহোদর ভাই। বিবাহ-বিচ্ছেদ ঘটা কারেন তার স্ত্রী ছিলেন ও নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন। এ দম্পতির দুই সন্তান রয়েছে।
|-
জোয়েল গার্নার

জোয়েল গার্নার (জন্ম: ১৬ ডিসেম্বর, ১৯৫২) ওয়েস্ট ইন্ডিজের প্রাক্তন ক্রিকেটার। ৬ ফুট ৮ ইঞ্চি উচ্চতার এই খেলোয়াড় "বিগ জোয়েল" বা "বিগ বার্ড" হিসেবেও পরিচিত ছিলেন।
ক্রিকেটে প্রধানত তিনি একজন ফাস্ট বোলার ছিলেন। টেস্ট ক্রিকেট ইতিহাসের সবচেয়ে লম্বা বোলারদের অন্যতম ছিলেন গার্নার। তিনি, মাইকেল হোল্ডিং, এন্ডি রবার্টস, কলিন ক্রফট এবং পরবর্তিতে ম্যালকম মার্শাল এর মত ফাস্ট বোলারদের সাথে নিয়ে ওয়েস্ট ইন্ডিজ দল এমন অপ্রতিরোধ্য হয়ে উঠেছিল যে টানা ১৫ বছর তারা কোন টেস্ট সিরিজ হারেনি।
১৯৭৭ থেকে ১৯৮৭ খ্রিঃ খেলা ৫৮ টেস্টে তিনি ২৫৯টি উইকেট নিয়েছেন মাত্র ২০.৯৮ গড়ে, যা টেস্ট ইতিহাসের অন্যতম সেরা বোলিং পরিসংখ্যান।
সীমিত ওভারের ক্রিকেটে তিনি তার উচ্চতাকে ব্যবহার করে আরও ভয়ঙ্কর হয়ে উঠেছিলেন (৯৮ ম্যাচে ১৪৬ উইকেট ৩.০৯ ইকোনমি রেটে)। ইয়র্কার, বাড়তি বাউন্স আর সুইংয়ের মিশেলে তার বল খেলা ব্যাটসম্যানদের জন্য ছিল অনেক কষ্টসাধ্য। ১০০-এর বেশি ওয়ানডে উইকেটধারী বোলারদের মধ্যে ২০ এর নিচে গড় একমাত্র তার।
১৯৭৯ বিশ্বকাপ ক্রিকেট ফাইনালে ইংল্যান্ডের বিরুদ্ধে ৩৮ রানে ৫ উইকেট নিয়ে তিনি ওয়েস্ট ইন্ডিজের টানা ২য় বিশ্বকাপ জয়ে গুরুত্বপূর্ণ অবদান রাখেন। এই ম্যাচে একটি স্পেলে তিনি মাত্র ৪ রানে ৫ উইকেট নেন, যার মধ্যে তিনি ২ বার হ্যাট্রিক এর দ্বারপ্রান্তে ছিলেন।
তিনি বার্বাডোজের হয়ে ওয়েস্ট ইন্ডিজে, শেফিল্ড শিল্ডে সাউথ অস্ট্রেলিয়ার হয়ে এবং সমারসেটের হয়ে ইংল্যান্ডের কাউন্টি ক্রিকেটে খেলতেন। ভিভ রিচার্ড এবং ইয়ান বোথামের সঙ্গে তিনি সমারসেটের অন্যতম সেরা সময়ে খেলেছেন।
তিনি ১৯৮০ সালের উইজডেন ক্রিকেটার অফ দা ইয়ার ছিলেন।
মার্ক ওয়াহ

মার্ক এডোওয়ার্ড ওয়াহ (; জন্ম জুন ২, ১৯৬৫, সিডনি), অস্ট্রেলিয়ার সাবেক ক্রিকেটার, যিনি ১৯৯১ থেকে ২০০২ সালের শেষভাগ পর্যন্ত টেস্ট ম্যাচে অস্ট্রেলিয়া ক্রিকেট দলকে নেতৃত্ব দেন। তিনি একদিনের আন্তর্জাতিক ম্যাচে ১৯৮৮ সালে আত্মপ্রকাশ করেন। তার ডাক নাম জুনিয়র, তিনি তার ভাই স্টিভ ওয়াহের চেয়ে বয়সে মাত্র কয়েক মিনিটের ছোট।
রজার এবং বেভারলি ওয়াহ দম্পতির যমজ সন্তান মার্ক ওয়াহ ক্যান্টারবারি হাসপাতালে ২ জুন, ১৯৬৫ তারিখ জন্মগ্রহণ করেন। সহোদর ও সাবেক অস্ট্রেলীয় ব্যাটসম্যান স্টিভ ওয়াহের চেয়ে তিনি চার মিনিট পরে ভূমিষ্ঠ হন। বাবা রজার ওয়াহ ব্যাংক কর্মকর্তা এবং মা বেভারলি ওয়াহ ছিলেন শিক্ষিকা। তাদের পরিবার সাউথ-ওয়েস্টার্ন সিডনী’র নিকটবর্তী গ্রাম পানানিয়ায় বসবাস করতেন। অস্ট্রেলিয়ার প্রথম-শ্রেণীর ক্রিকেটার ডিন ওয়াহ ও ড্যানি ওয়াহ তাদের আরো দুই ভাই আছে। শিশুকালেই পিতা-মাতা সন্তানদেরকে ক্রীড়ানুরাগী হতে যথেষ্ট সহায়তা করেন। ছয় বছর বয়সেই যমজ ভাইয়েরা ফুটবল, টেনিস ও ক্রিকেটে অংশগ্রহণ করে। জীবনের প্রথম ক্রিকেট খেলায় ভ্রাতৃদ্বয় শূন্য রানে আউট হয়েছিলেন।
১৯৮৩ সালে তারা উচ্চ বিদ্যালয়ের পড়াশুনো শেষ করেন। ১৯৮৩-৮৪ মৌসুমে উভয়েই নিউ সাউথ ওয়েলস কম্বাইন্ড হাইস্কুল ও অনূর্ধ্ব-১৯ রাজ্যদলের সদস্য ছিলেন। তারপর দু’জনেই অস্ট্রেলিয়া দলে প্রথমবারের মতো মনোনীত হন।
সুনীল গাভাস্কার

সুনীল গাভাস্কার (; জন্ম: ১০ জুলাই ১৯৪৯) ভারত জাতীয় ক্রিকেট দলের সাবেক ও প্রথিতযশা ব্যাটসম্যান। তাকে ক্রিকেট ইতিহাসের অন্যতম সেরা "উদ্বোধনী ব্যাটসম্যান" হিসেবে ধরা হয়। তিনি সর্বাধিকসংখ্যক টেস্ট রান ও সেঞ্চুরি নিয়ে ক্রীড়াজীবন শেষ করেন। ২০০৫ সালে আরেক ভারতীয় ক্রিকেটার শচীন তেন্ডুলকর তার গড়া টেস্ট রেকর্ড ভেঙ্গে ফেলেন। ১৯৮৩ সালের ভারতীয় ক্রিকেট দলের সদস্য হয়ে তিনি আইসিসি ক্রিকেট বিশ্বকাপ জয় করেন।
৬ মার্চ, ১৯৭১ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। খেলোয়াড়ী জীবনের পনের বছর তিনশত বাষট্টি দিনের মাথায় বিশ্বের প্রথম ব্যাটসম্যান হিসেবে দশ হাজার রানের মাইলফলক স্পর্শ করেন। ৪ মার্চ, ১৯৮৭ তারিখে পাকিস্তান দলের বিরুদ্ধে ইজাজ ফাকিহ’র বলে লেট কাটের মাধ্যমে ব্যক্তিগত ৫৮ রানের সময় এ সম্মাননা অর্জন করেন। এ মাইল ফলক অর্জনে ১২৪ টেস্টের ২১২ ইনিংস খেলতে হয়েছে তাকে।<ref name=" Records / Bangladesh / Test matches / Most runs"></ref>
গাভাস্কারের ক্রিকেট জীবন থেকে অবসর গ্রহণের ছয় বছর ও ১৩৬ টেস্ট পর ২ জানুয়ারি, ১৯৯৩ তারিখে দ্বিতীয় ব্যাটসম্যান হিসেবে অ্যালান বর্ডার দশ হাজার রানের মাইলফলক স্পর্শ করেন।